Cindy Franssen

Cindy Franssen (sündinud 30. jaanuaril 1976 Oudenaardes) on Belgia poliitik, ta esindab erakonda Kristlikud demokraadid ja flaamid (hollandi keeles Christen-Democratisch en Vlaams). Ta on aastast 2019 Euroopa Parlamendi liige.

Ta sündis aastal 1976 Oudenaardes. Ta lõpetas aastal 1998 politoloogia kraadiga Genti ülikooli, mille järel töötas 1999. aastani tervisekindlustusfondis ja seejärel 2002. aastani poliitiku Sabine de Bethune kontoris. Samas liitus ta ka Kristlike demokraatide ja flaamide erakonnaga.

Ta valiti oma koduvalla Wortegem-Petegemi volikokku ning kuulus ka Ida-Flandria provintsi nõukokku. 2007. aastal oli ta oma erakonna kampaaniajuht Ida-Flandrias ning 2011. aastal sai ta erakonna asepresidendiks.

Ta on aastast 2019 Euroopa Parlamendi liige. Euroopa Parlamendis kuulub ta Euroopa Rahvapartei fraktsiooni.

 Isiklikku 
Ta on abielus ja kahe lapse ema.

 Välislingid 
 Cindy Franssen Euroopa Parlamendi kodulehel
 Cindy Fransseni koduleht

Kategooria:Belgia poliitikud
Kategooria:Belgiast valitud Euroopa Parlamendi liikmed
Kategooria:Genti Ülikooli vilistlased
Kategooria:Sündinud 1976